stanford-oval/wikipedia huggingface dataset:
Yellow (kappale)
Tausta ja inspriraatio

”Yellow” kirjoitettiin Walesissa Rockfield-studioiden Quadrangle-nimisessä studiossa, jossa yhtye työsti debyyttialbumiaan. Kun yhtye oli saanut äänitettyä "Shiverin", yhtye piti tauon ja meni ulos studiosta. Kappaleen tuottajan Ken Nelsonin mukaan ulkona oli vain muutamia valoja ja tähdet näkyivät hyvin. Hän käski yhtyeen katsoa tähtiä; yhtye katsoi, ja yhtyeen laulajan Chris Martinin mieleen tuli kappaleen melodia. Martin lauloi kappaleen melodian Neil Youngin äänellä yhtyeelle. Martin on sanonut:
»Kappaleessa oli sana 'tähdet', ja se tuntui sanalta, joka tulisi laulaa Neil Youngin äänellä.» 
(Chris Martin)
Yhtyeen rumpalin, Will Championin, mukaan melodia oli aluksi paljon hitaampi ja kuulosti Neil Youngin kappaleelta. Vaikkei Martin ottanut ideaa tosissaan, se kehittyi, kun hän keksi kertosäkeelle tempon. Yhtyeen kitaristi Jonny Buckland alkoi soitella, ja idea kehittyi, kun hän keksi kappaleelle riffin, joka teki kappaleesta "hieman raskaamman".
Martin ei löytänyt oikeita sanoja kirjoittaessaan kappaleen sanoja. Hän etsi jotain tiettyä sanaa, joka sopisi kappaleeseen. Hän katsoi ympärilleen studiossa ja löysi puhelinluettelon Yellow Pages, joka sattui olemaan hänen vieressään. Kappaleen nimi tulee tästä puhelinluettelosta. Sanoitukset kehittyivät yhtyeen yhteistyön seurauksena. Yhtyeen basisti Guy Berryman keksi kappaleen alun "Look at the stars". Yhtye nauhoitti kappaleen vielä samana iltana. Martinin mukaan,
»Toisessa universumissa tämän kappaleen nimi voisi olla 'Playboy.'» 
(Chris Martin)
Nauhoittaminen ja tuotanto

Yhtye ja Nelson tuottivat kappaleen yhdessä. Nelson oli tutustunut yhtyeeseen entisen managerinsa kautta. Manageri oli antanut tälle kopion Coldplayn EP:n ja singlen. Nelson kiinnostui yhtyeen kanssa työskentelystä, kun oli nähnyt yhtyeen esiintymässä. Yellow äänitettiin lopullisesti Liverpoolin Parr Street -studioiden yläkerrassa, jossa äänitetään yleensä demoja. Kappale miksattiin New Yorkissa.
Nelson ja yhtye kohtasivat kappaleen joidenkin puolien nauhoittamisessa ongelmia. Championin mukaan,
»... sitä oli todella vaikea nauhoittaa, koska se toimi noin viidellä tai kuudella eri tempolla. Oli vaikea päättää, millä tempolla soittaisimme, koska joskus se kuulosti liian kiirehdityltä, ja joskus kuin se olisi laahannut perässä...» 
(Will Champion)
Parantaakseen kappaletta yhtye nauhoitti osan keikalla ja Buckland nauhoitti kitaransa äänitteen päälle. He äänittivät kappaletta kaksi tai kolme kertaa kunnes Nelson ja yhtye olivat tyytyväisiä lopputulokseen. Taustalaulut äänitettiin Quadranglen kontrollihuoneessa.
Nelson käytti analogista 2-tuumaista nauhaa nauhoittaessaan suurinta osaa albumin kappaleista. ”Yellow” oli yksi niistä muutamista kappaleista, joita ei äänitetty analogiselle nauhalle. He äänittivät erilaisia versioita, mutta ne eivät tyydyttäneet heitä. Niinpä Nelson käytti Pro Toolsia "saadakseen kappaleen tunnelman juuri oikeanlaiseksi". Kun kaikki otokset oli äänitetty tietokoneella, ne laitettiin takaisin 2-tuumaiselle nauhalle.
Musiikki ja sanoitukset

Musiikkinäytteet
”Yellow’n” musiikki rakentuu akustisen kitaran ympärille.
Äänitiedostojen kuunteluohjeet
Kappale alkaa osalla, joka on soitettu akustisella kitaralla, ja sen taustalla soi sitä jäljittelevä sähkökitara. Osan akustinen kitara kuulostaa hyvin samanlaiselta kuin Radioheadin julkaisematon kappale ”Lift”. Kappale jatkuu soolokitaralla, minkä jälkeen se palaa akustiseen osaan. Sen soitinskaala on vaihteleva: se sisältää rummut, lautasia ja ajoittaisesti hi-hatia ja nousevaa bassokitaraa. Yellow sisältää Martinin falsetin ja lähes kuiskattuja, puhuttuja sanoja. Martin kertoi tunteneensa kappaleen miksaamisen jälkeen, että hänen äänensä oli "liian hillitty, liian hiljainen".
Martin on selittänyt kappaletta seuraavasti:
»'Yellow' viittaa yhtyeen tunnelmaan. Kirkkautta ja toivoa ja omistautumista.» 
(Chris Martin)
Kappaleen sanoissa viivan piirtäminen viittaa Martinin tapaan listojen kirjoittamiseen ja tärkeiden asioiden alleviivaamiseen. Martin on kertonut kappaleen kertovan hänen yksipuolisesta rakkaudestaan (Martin oli naimaton kappaletta kirjoittaessaan). Monet pitävät kappaletta iloisena sen teemasta huolimatta.
Julkaisu ja vastaanotto

”Yellow” ja ”Shiver” julkaistiin lopulta EP:inä keväällä 2000. Yellow julkaistiin singlenä Britanniassa 26.6.2000. Single sisältää kappaleet ”Help Is Round The Corner” ja ”No More Keeping My Feet”, joista jälkimmäinen on otettu yhtyeen ensimmäiseltä EP:ltä Safety. Yhdysvalloissa single julkaistiin ensimmäisenä singlenä albumilta, kun Britanniassa ”Shiver” oli julkaistu ennen sitä. Kappale lähetettiin Yhdysvaltojen yliopistoradiohin ja vaihtoehtoradihin lokakuussa 2000. Yhtye julkaisi ”Troublesta” singlen rajoitetulla painoksella, ja singlen B-puolena on remix ”Yellow’sta”. Singleä painettiin vain 1 000 kappaletta, ja se oli tarkoitettu vain faneille ja toimittajille.
”Yellow’n” single sai paljon TV-näkyvyyttä sen musiikkivideon kautta, ja BBC Radio 1 alkoi soittaa sitä paljon. Monet muut radiokanavat ottivat BBC Radio 1:stä mallia, ja kappaletta soitettiin hyvin voimakkaasti monilla eri kanavilla. Sitä soitettiin vielä kuukausia singlen julkaisun jälkeen, ja se oli lopulta vuoden 2000 soitetuin kappale radiossa. Kappaleesta on tullut myös karaokesuosikki monissa brittiläisissä pubeissa; kappaletta soitetaan jatkuvasti englantilaisen jalkapallojoukkue Watfordin kotipeleissä. ”Yellow’ta” käytettiin teemakappaleena ABC:n televisio-ohjelmamainoksissa kuukausi albumin Yhdysvaltojen julkaisun jälkeen. Kappaletta käytettiin myös The Cancer Council Australian järjestön "Daffodil Dayn" teemamusiikkina, tunnustuksena sille, että järjestön virallisen kukan väri on keltainen.
Kriitikot ovat yleisesti ottaen pitäneet kappaleesta. Rolling Stone -lehden Matt Diehl kirjoitti, että ”Yellow” on "surullisen romanttinen" ja että "yhtye luo hypnoollisen hidastetun maailman, jossa henget hallitsevat". ”Yellow” voitti NME:n Carling-palkintogaalassa parhaan singlen palkinnon vuonna 2001. Se oli ehdolla Grammy-palkinnon saajaksi vuonna 2002 parhaana rock-kappaleena ja yhtyeen tai duon rock-kappaleena.
Julkaisu ja vastaanotto > Kaupallinen menestys

”Yellow” menestyi hyvin Euroopassa. Britanniassa single ei yltänyt ensimmäisellä viikollaan kymmenen parhaan joukkoon, mutta toisella viikollaan single nousi sijalle neljä. Single oli näin Coldplayn ensimmäinen single kymmenen parhaan joukossa. Kappaleen suosio klubeissa, pubeissa ja urheilutapahtumissa nosti albumin sijalle yksi Britannian albumilistalla.
Yellow saavutti suosiota Yhdysvalloissa, ja se olikin yhtyeen ensimmäinen hitti Yhdysvalloissa. Single on sijoittunut kahdeksanneksi Billboard-lehden singlelistalla. Se nousi sijalle yksi monilla Yhdysvaltojen modern-rock-radioiden soittolistoilla keväällä 2000. Single auttoi albumia myymään Yhdysvalloissa kultaa.
Musiikkivideo

| --- | --- |

Kuvakaappaus musiikkivideon alusta ja lopusta. Huomaa kuvien eri sävy.

Kappaleen musiikkivideo kuvattiin Studlandin hiekkarannalla. Videolla Martin laulaa kappaleen samalla kun hän kävelee rannalla. Hänellä on yllään sadetakki ja hänen hiuksensa ovat märät, kuin äskettäin olisi satanut. Video on yksi otos ilman taukoja, ja sitä on hidastettu.
Coldplay tuotti ja suunnitteli kappaleen musiikkivideon. Alun perin oli tarkoitus, että koko yhtye esiintyisi videolla aurinkoisella rannalla. Championin äidin hautajaiset pidettiin kuitenkin kuvauspäivänä, joten päätettiin, että Martin esiintyisi videolla yksin. Hautajaiset vaikuttivat myös Martinin mielialaan, mikä näkyy videolla. Sää oli myös erilainen kuin alkuperäisen suunnitelman mukaan, rankka tuuli ja sadetta aurinkoisen päivän sijaan. Alun perin oli ajateltu, että taivaalle olisi lisätty liikkuvia tähtiä. Ohjaajat kuitenkin päättivät, että tähdet siirtäisivät huomiota pois Martinista.
Videon ohjasivat brittiläiset James ja Alex The Artists Companysta. Videota kuvattiin kuvataajuudella 50 kuvaa sekunnissa, joka on kaksinkertainen normaaliin verrattuna. Kuvauksissa Chris Martinin piti laulaa kaksinkertaisella nopeudella, jotta ääni ja kuva olisivat tahdissa. Lopullinen versio hidastettiin 25:een piirrettyyn kuvaan sekunnissa, jolloin videosta tuli hidastettu. Video muutettiin videomuotoon telecinen avulla. Videota filmiltä videokasetille siirrettäessä videon sävyjä säädettiin manuaalisesti: alussa sininen, punainen keskellä ja keltainen videon lopussa.
Yellow konserteissa

Coldplay on soittanut kappaletta useita kertoja konserteissaan läpi uransa, ja kappale on ollut yleisön huomion herättäjä. Yhtye soitti ensimmäistä kertaa televisio-ohjelmassa ohjelmassa Later...With Jools Holland, jolloin yhtye soitti kappaleet ”Shiver” ja ”Yellow”. Tuolloin Yellow oli se, joka herätti yleisön huomion. Yhtye on myös soittanut Glastonburyn festivaaleilla, joka on yksi Euroopan merkittävimmistä festivaaleista. Kun yhtye oli siellä toista kertaa heinäkuussa 2000, se esitti kappaleen Yellow ja keräsi vaivattomasti yli 10 000 kuuntelijaa. Martin kertoi, että se oli vuoden paras päivä yhtyeelle.
Cover-versiot

Monet laulajat ympäri maailman ovat tehneet Yellow’sta uusia versioita, joista jotkut eri kielillä ja tyyleillä. Kiinankielisen version ”Yellow’sta” äänitti kiinalainen rocklaulaja Zheng Jun vuonna 2001, kuusi kuukautta singlen julkaisun jälkeen. Myös singaporelainen laulaja Tanya Chua on tehnyt oman coverinsa kappaleesta. Huumori- ja coveryhtye Richard Cheese and Lounge Against the Machine teki kappaleesta oman lounge-tyylisen versionsa vuoden 2004 albumilleen I'd Like a Virgin. Yhdysvaltalaisten muusikoiden Petra Hadenin ja Bill Frisellin versio on heidän albumillaan Petra Haden and Bill Frisell, ja sitä soitettiin The O.C.:n jaksossa 3.08. Tre Lux teki cover-version ”Yellow’sta” cover-albumille A Strange Gathering. Fame Academy -televisio-ohjelman voittaja Alex Parks esitti kappaletta konserteissaan, ja kappale onkin hänen debyyttialbumillaan. Englantilainen yhtye G4 teki oman versionsa toiselle albumilleen, G4 & Friendsille. Yhdysvaltalainen laulaja-lauluntekijä Brooke White teki cover-version ”Yellow’sta” vuoden 2006 albumilleen Songs from the Attic. Whiten manageri olisi halunnut hänen tekevän coverin Aerosmithin vuoden 1973 singlestä "Dream On", mutta White halusi tehdä coverin Yellow’sta. Lopulta White teki coverin molemmista kappaleista.
Monet yhtyeet ovat myös soittaneet kappaletta konserteissaan. Yhdysvaltalainen trio Nickel Creek on soittanut ”Yellow’ta” keskellä omaa kappalettaan "The Lighthouse's Tale" konserteissaan. Irlantilaiset muusikot Joe Joyce ja Oisin Tierney soittavat ”Yellow’ta” konserteissaan, ja yhdysvaltalainen yhtye The Almost on usein soittanut kappaletta konserteissaan. Myös yhdysvaltalainen yhtye Brand New soittaa kappaletta keikoillaan, oman kappaleensa "The Boy Who Blocked His Own Shot" jälkeen.
Vaikutus

Rolling Stone -lehden Brian Hiattmagazine on arvellut, että kappale on muuttanut yhtyeen uraa. Kirjailija Martin Roach on väittänut kirjassaan, Coldplay: Nobody Said It Was Easy, että vaikka ”Shiver” oli yhtyeen ensimmäinen single Britannian singlelistan 40:n parhaan joukossa, ”Yellow” oli se kappale, joka muutti kaiken. Roachin mukaan ”Yellow” myös "ilmentää paljon sitä, mikä teki Coldplaystä niin suositun". Yhdysvalloissa, kun kappaletta oli käytetty ABC:n mainoksissa, yhtyeen suosio kasvoi. Barry Waltersin Coldplayn toisen albumin, A Rush of Blood to the Headin, arviossa Spin-lehdessä yhtye on yhä tunnettu heidän "yllätyshitistään" Yellow’sta. Billboard-lehden arviossa lukee: "Yhden singlen ('Yellow') ja sitä seuranneen albumin jälkeen (Parachutes  ... ), Coldplay on jo voidellut brittirock-valtaistuimensa." Yellow’ta on usein tarkasteltu albumin keskipisteenä. Brittiläisen Oasiksen laulaja Liam Gallagher kertoi Coldplaylle, että Yellow inspiroi häntä tekemään kappaleita uudelleen.
Singlen kappaleet

”Yellow” – 4:29
”Help Is Round the Corner” – 2:38
”No More Keeping My Feet on the Ground” – 4:33
Aiheesta muualla

Coldplay - Yellow YouTubessa
| n k Coldplay |
| --- | --- |
 Guy Berryman  Jonny Buckland  Will Champion  Chris Martin 
Studioalbumit:  Parachutes  A Rush of Blood to the Head  X&Y  Viva la Vida or Death and All His Friends  Mylo Xyloto  Ghost Stories  A Head Full of Dreams  Everyday Life  Music of the Spheres  Moon Music 
EP:t:  Safety  The Blue Room  Sparks  Trouble - Norwegian Live EP  Prospekt’s March 
Kokoelmat:  A Rush of Blood to the Head / Parachutes  The Singles 1999–2006  The Remixes  Parachutes / A Rush of Blood to the Head / Live 2003  Viva la Vida / X&Y  4 CD Catalogue Set  The Butterfly Package 
Singlet:  ”Brothers & Sisters”  ”Shiver”  ”Yellow”  ”Trouble”  ”Don’t Panic”  ”In My Place”  ”The Scientist”  ”Clocks”  ”God Put a Smile upon Your Face”  ”Speed of Sound”  ”Fix You”  ”Talk”  ”The Hardest Part”  ”What If”  ”White Shadows”  ”Violet Hill”  ”Viva la Vida”  ”Lost!”  ”Lovers in Japan”  ”Lhuna”  ”Life in Technicolor II”  ”Christmas Lights”  ”Every Teardrop Is a Waterfall”  ”Paradise”  ”Charlie Brown”  ”Princess of China”  ”Atlas”  ”Magic”  ”A Sky Full of Stars”  ”True Love”  ”Ink”  ”Adventure of a Lifetime”  ”Hymn for the Weekend”  ”Up&Up”  ”Everglow”  ”Something Just Like This”  ”Miracles (Someone Special)”  ”Orphans” / ”Arabesque”  ”Everyday Life”  ”Champion of the World”  ”Higher Power”  ”Coloratura”  ”My Universe”  ”Let Somebody Go”  ”Feelslikeimfallinginlove”  ”We Pray” 
Kiertueet:  Parachutes Tour  A Rush of Blood to the Head Tour  Twisted Logic Tour  Viva la Vida Tour  Mylo Xyloto Tour  Ghost Stories Tour  A Head Full of Dreams Tour  Music of the Spheres World Tour 
Aiheeseen liittyviä:  Diskografia  Phil Harvey  Ken Nelson  Brian Eno 
Kappaleen nimi ”Yellow” tulee puhelinluettelosta Yellow Pages. Se inspiroi Coldplayn laulajaa Chris Martinia, kun hän kirjoitti kappaleen sanoja.
Chris Martin laulamassa ”Yellow’ta” Twisted Logic -kiertueella vuonna 2006. Konsertissa pudotettiin keltaisia palloja samalla, kun kappaletta soitettiin.
Daniel Ellsberg

| Daniel Ellsberg |
| --- | --- |
 Ellsberg vuonna 1972.
Henkilötiedot
Syntynyt: 7. huhtikuuta 1931 Chicago, Illinois, Yhdysvallat
Kuollut: 16. kesäkuuta 2023 (92 vuotta) Kalifornia, Yhdysvallat
Muut tiedot
Koulutus: Harvardin yliopisto   King’s College (Cambridge)
Aiheesta muualla
Kotisivu
Daniel Ellsberg (7. huhtikuuta 1931 Chicago – 16. kesäkuuta 2023 Kensington, Kalifornia) oli yhdysvaltalainen RAND Corporation -tutkimuslaitokselle työskennellyt sotilaallinen tutkija, joka vuonna 1971 vuoti ”Pentagonin papereiden” nimellä tunnetut huippusalaiset asiakirjat The New York Timesille ja muille yhdysvaltalaislehdille. Paperit käsittelivät Yhdysvaltain hallinnon Vietnamin sotaa edeltänyttä päätöksentekoa.
Tausta

Ellsberg syntyi Chicagossa ja kasvoi Detroitissa aškenasijuutalaisessa perheessä, joka oli kääntynyt kristilliseen tieteeseen. Ellsberg kävi Cranbrookin Kingswood-koulua. Äiti toivoi pojasta konserttipianistia ja tämä harjoitteli pianonsoittoa 10 vuotta, mutta lopetti sen 15-vuotiaana äidin kuoltua auto-onnettomuudessa heinäkuussa 1946. Danielin isän rattiin nukahtamisesta johtuneessa onnettomuudessa kuoli myös Danielin sisko. Daniel sai aivotärähdyksen ja hänen polvensa murtui. Daniel Ellsbergin taipumuksen tarkkailla auktoriteettien toimia on arveltu olevan peräisin tästä onnettomuudesta.
Ellsberg väitteli taloustieteen tohtoriksi Harvardin yliopistossa vuonna 1962. Hän oli jo aiemmin valmistunut Yhdysvaltain merijalkaväen Quanticon koulusta parhaana 1 100 koulutetusta luutnantista. Hän palveli merijalkaväessä kaksi vuotta muun muassa komppanian päällikkönä Vietnamissa. Sodasta palatessaan hän toimi RAND Corporationin analyytikkona pohtien muun muassa ydinsodan aloittamisen malleja.
Ellsberg työskenteli puolustusministeriössä elokuusta 1962 alkaen. Hän toimi lähellä puolustusministeri Robert McNamaraa ja sen jälkeen kaksi vuotta Vietnamissa kenraali Edward Lansdalen neuvonantajana ulkoministeriön virassa.
Pentagonin paperit

Vietnamista palattuaan Ellsberg palasi RAND Corporationiin. Vuonna 1967 hän oli mukana kirjoittamassa huippusalaista muistiota, jossa arvioitiin Vietnamin sodan kulkua. Tämä muistio oli osa ”Pentagonin papereita”, jotka Ellsberg vuosi yhdysvaltalaisille sanomalehdille myöhemmin. Asiakirjojen arvio oli, että Yhdysvallat häviää sodan ja aiheuttaa Kaakkois-Aasiassa hyvin suuria määriä siviiliuhreja. Hallinnon julkinen viesti oli ollut 1950-luvun lopusta alkaen päinvastainen.
Vuonna 1969 Ellsberg alkoi lähestyä sotaa vastustavia ryhmiä työskennellen edelleen RAND Corporationissa. Elokuussa 1960 hän oli kuulijana tilaisuudessa, jossa puhujina oli sotaan menosta kieltäytymisen vuoksi vankeuteen tuomittuja entisiä opiskelijoita.
Vuoden 1969 lopulla hän alkoi kopioida RAND Corporationin hallussa olevia salaisia asiakirjoja. Vuoden 1970 aikana Ellsberg tapasi salaa joitakin sotaan epäilevästi suhtautuvia senaattoreita, kuten William Fulbrightin ja George McGovernin. Tämä ei johtanut mihinkään, mutta sen on esitetty auttaneen Ellsbergiä myöhemmin.
Hän vei lopulta asiakirjat New York Timesin toimittaja Neil Sheehanille. Sunnuntaina 13. kesäkuuta 1971 lehti julkisti ensimmäiset osat kaikkiaan 7 000 asiakirjasta. Presidentti Nixonin hallinnon oikeusministeri John Mitchell hankki artikkelille julkaisukiellon, mutta se oli voimassa vain kaksi viikkoa. Ellsberg vei asiakirjat myös The Washington Postiin ja 17 muuhun lehteen. 30. kesäkuuta Yhdysvaltain korkein oikeus joutui antamaan New York Timesille luvan jatkaa artikkelin osien julkaisua. Lehti ei paljastanut Ellsbergiä lähteeksi, mutta hän piileskeli 16 vuorokauden ajan pidätyksen varalta.
29. heinäkuuta 1971 Alaskan osavaltiota edustava demokraattipuolueen senaattori Mike Gravel vei 4 100 sivua Pentagonin papereista kongressin virallisiin asiakirjoihin. Nämä julkaistiin kirjana.
Presidentti Nixonin toiminta

Presidentti Nixon arveli keskustelussaan 14. kesäkuuta H. R. Haldemanin kanssa Ellsbergin paljastusten ylittävän kansan ymmärryksen, mutta oli huolissaan, että joku voi uhmata Yhdysvaltain presidenttiä (”implicit infallibility of presidents”). Paperit paljastivat Kennedyn, Johnsonin ja Nixonin hallitusten valehdelleen tietoisesti.
Nixonin hallinnon sisäpiiri alkoi hakea Ellsbergistä huonoja puolia ja aloitti mustamaalauskampanjan tätä vastaan. Tätä varten perustettiin ”Valkoisen talon putkimiesten” ryhmä, joka hieman myöhemmin murtautui Demokraattisen puolueen toimitiloihin Watergate-rakennuksessa etsien Ellsbergistä tietoja muun muassa siitä, oliko tämä ollut psykiatrin hoidossa. 3. syyskuuta 1971 Nixonin miehet murtautuivat Lewis Fieldingin toimistoon; operaatio oli nimeltään ”Hunt/Liddy Special Project No.1”. Ellsbergin papereita ei löydetty. Uhrit Ellsberg ja Russo saivat selville murrot huhtikuussa 1973 Watergate-oikeudenkäyntien aikana.
Oikeudenkäynti oli vaikea, sillä syyttäjä salasi aineistoa puolustukselta. Tuomarina toiminut Byrne yritettiin lahjoa lupaamalla hänelle FBI:n pääjohtajuus, mutta hän kieltäytyi. Murto Fieldingin toimistoon ja FBI:n tekemä laiton Ellsbergin salakuuntelu paljastuivat oikeudessa. Neljä myöhemmin Watergate-murrosta tuomittua Nixonin neuvonantajaa joutui eroamaan.
Perhe ja kuolema

Ellsberg oli naimisissa kahdesti. Ensimmäinen vaimo Carol Cummings oli merijalkaväen kenraalin tytär. Liitto kesti 13 vuotta ja siitä syntyi kaksi lasta. Toinen vaimo oli journalisti Patricia Marx ja tästä avioliitosta hänellä on yksi poika. Ellsberg seurusteli Patricia Marxin kanssa aikana, jolloin hän vaihtoi puolta Vietnamin sodan suhteen.
Ellsbergillä diagnosoitiin helmikuussa 2023 haimasyöpä. Hän kuoli saman vuoden kesäkuussa 92-vuotiaana kotonaan Kalifornian Kensingtonissa.
Populaarikulttuurissa

Ellsbergin vuotoa on käsitelty monissa elokuvissa, esimerkiksi Steven Spielbergin elokuvassa The Post (2017).
Aiheesta muualla

Wikimedia Commonsissa on kuvia tai muita tiedostoja aiheesta .
Ellsbergin kotisivu (englanniksi)
The Truth-Telling Project (Arkistoitu – Internet Archive) - Project formed by Ellsberg for whistleblowers
Reason Magazine Interview – June 1973
"Top Secret: Battle for the Pentagon Papers"  (Arkistoitu – Internet Archive) a resource site that supports a currently-playing docu-drama about the Pentagon Papers. The site provides historical context, time lines, bibliographical resources, information on discussions with current journalists, and helpful links.
Interview starts at 9:30 (Arkistoitu – Internet Archive)
2006 Right Livelihood Award Recipient Daniel Ellsberg  (Arkistoitu – Internet Archive)
"An Evening with Daniel Ellsberg at Maryknoll" (Arkistoitu – Internet Archive), Maryknoll Speaker Series, November 14, 2006
Ron Ridenhour Courage Award (Arkistoitu – Internet Archive)
Notes on Iraq War and Further Escalation (Arkistoitu – Internet Archive)
Bush as Col. Kurtz- Comparison of Vietnam and Iraq viz Apocalypse Now (Arkistoitu – Internet Archive)
Ellsberg at Roskilde Universitets Center (Arkistoitu – Internet Archive)
Daniel Ellsberg /Bill Kristol debate Iraq war in 2003 on cspan (Arkistoitu – Internet Archive)
NNDB
Paljastus ja kuinka se tehtiin – "Pentagonin paperit" kohauttivat Vietnamin sodan jakamaa kansakuntaa ja jouduttivat Yhdysvaltain presidentin eroa Yle, 2021
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Japani  Tšekki  Australia  Korea  Alankomaat  Puola 
Tieteilijät:  CiNii  MathSciNet  Mathematics Genealogy Project  zbMATH 
Henkilöt:  Deutsche Biographie  DDB  Trove 
Muut:  NARA  SNAC  IdRef
Bank Mandiri

Bank Mandirin päämaja
PT Bank Mandiri (Persero) Tbk on indonesialainen pankki, jolla on päämaja Jakartassa.
Bank Mandiri perustettiin 2. lokakuuta 1998. Vuonna 2014 sen nettotulos oli yli 1,5 miljardia Yhdysvaltain dollaria ja markkina-arvo 19,6 miljardia dollaria. Global Finance valitsi Bank Mandirin maailman parhaaksi pankiksi vuonna 2020. Vuonna 2024 Bank Mandirilla oli 38 965 työntekijää. Sen toimitusjohtajana toimi Darmawan Junaidi.
Aiheesta muualla

Viralliset sivut (indonesiaksi)
Joensuun ravirata

| Joensuun ravirata> Linnunlahti |
| --- | --- |

Rataluokitus:  Maakuntarata
Sijainti:  Linnunlahdentie, Joensuu
Koordinaatit:  62.598141°N, 029.730334°E
Avattu:  1974
Omistaja:  Joensuun Ravirata Oy
Kilpailupäiviä:  21
Kotisivu
Rataennätykset
 Lämminveriset: All In 11,6a (2014)   Suomenhevoset: Vekseli 21,5a (1984) 
Joensuun ravirata sijaitsee Mehtimäen alueella Linnunlahden kaupunginosassa aivan Joensuun keskustan tuntumassa. Se otettiin käyttöön vuonna 1974. Uusi ravirata korvasi Joensuun keskuskentän ympärillä sijainneen entisen radan, joka oli rakennettu jo vuonna 1903. Raviradan katsomorakennus valmistui 1981.
Joensuun tärkein vuosittainen tapahtuma on lämminverisille tarkoitettu suurkilpailu Joensuu-ajo, joka on järjestetty vuodesta 1991 lähtien. Kuninkuusravit raviradalla on ajettu vuosina 1984, 2000 ja 2015. Joensuun vanhalla raviradalla ne järjestettiin 1948.
Vuonna 2010 raviradan yhteyteen valmistui Joensuun kaupungin eläinklinikka.. Raviradan vieressä on Laulurinne sekä Joensuun leirintäalue.
Gremlin (täsmennyssivu)

Gremlin voi tarkoittaa jotain seuraavista:
gremlin, taruolento
Gremlin Industries, kolikkopelien kehittäjä joka yhdistyi Segaan
Gremlin Graphics, videopelien kehittäjä
AMC Gremlin, American Motors Corporationin vuosina 1970–1978 valmistama automalli
Gremlin, Marvel Comicsin sarjakuvahahmo
Riiviöt (Gremlins), elokuva
Gremlins 2 – uusi pesue, elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gremlin”, voi hakea sivunnimihaulla, laajalla sivunnimihaulla tai tekstihaulla.
Pergamos (Kreeta)

| Pergamos> Πέργαμος.Sijainti |
| --- | --- |
 Pergamos
Koordinaatit:  35°31′51″N, 23°46′24″E
Valtio:  Kreikka
Paikkakunta:  Agía Eiríni, Grimpilianá, Plataniás, Chaniá, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Pergamos (m.kreik. Πέργαμος, lat. Pergamus) oli antiikin aikainen kaupunki Kreetan saarella Kreikassa. Se sijoitetaan nykyisen Plataniáksen kunnan alueelle Grimpilianáan lähelle Kolymvária.